ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa  18. mája 2005
								Materiál č.: 9230/2005 
								K bodu.: 1

S T A N O V I S K O 

k návrhu zákona, ktorým sa mení a dopĺňa zákon Slovenskej národnej rady č. 189/1992 Zb. o úprave niektorých pomerov súvisiacich s nájmom bytov a s bytovými náhradami v znení neskorších predpisov

I

Návrh zákona, ktorým sa mení a dopĺňa zákon Slovenskej národnej rady č. 189/1992 Zb. o úprave niektorých pomerov súvisiacich s nájmom bytov a s bytovými náhradami v znení neskorších predpisov, na rokovanie vlády Slovenskej republiky mimo plánu legislatívnych úloh vlády Slovenskej republiky predkladá minister obrany Juraj Liška.

II

Pri zániku nájmu služobného bytu dohodnutého na dobu určitú je problémom návratnosť bytu po skončení výkonu práce, na ktorú je nájom služobného bytu viazaný, keďže nájomca pred uzavretím nájmu spravidla užíval iný byt.
Cieľom predkladaného návrhu zákona je úprava práva na bytovú náhradu pri zániku nájmu dohodnutého na dobu určitú tak, aby sa zabezpečila väčšia návratnosť služobných bytov.

III

Legislatívna rada vlády SR návrh zákona prerokovala na svojom zasadnutí dňa 26. apríla 2005 a odporučila návrh zákona dopracovať podľa jej pripomienok a odporúčaní a na rokovanie vlády predložiť jeho nové znenie.

Sekcia vládnej legislatívy Úradu vlády SR konštatuje, že predkladateľ všetky pripomienky a odporúčania Legislatívnej rady vlády SR do návrhu zákona zapracoval a preto odporúča vláde SR návrh zákona schváliť v predloženom znení.

V Bratislave 13. mája 2005 
Vpracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy